Document ID: /roh_data/filtered/fineweb-2-filterrobots_roh.jsonl.gz/73930

Ils animals dal «Gôt Miraculous» giaudan anc ils davos dis chauds e suleglivs, avant ch’ils mais vegnan adina pli fraids. Rina Rangla fa il bogn en il puz e Mita Tschitta, Tilla Chüralla e Paula Pula stgaudan lur alas sin in crap bel chaud. Er ils umans vegnan gugent en il guaud per grillar l’ultima giada liongias e verdura avant che la naiv vegn. Tschuetta Rut e Lina Lieur èn s’entupadas sut il Pign Grond e spetgan a Not la Vulp. Suenter in mument cumpara in Not tut malcuntent. Tge è be capità?